kardosdrur/scandi-wiki huggingface dataset:
Jean-Cyril Robin

Jean-Cyril Robin (født 27. august 1969 i Lannion) er en tidligere fransk professionel landevejscykelrytter.

Eksterne henvisninger 
 

Mandlige cykelryttere fra Frankrig
Stefan van Dijk

Stefan van Dijk (født 22. januar 1976 i Honselersdijk, Holland) er en tidligere professionel landevejscykelrytter.

Eksterne henvisninger 

 

Mandlige cykelryttere fra Nederlandene
Frederiksberg (Slesvig)

Frederiksberg (tysk Friedrichsberg) er en bydel i Slesvig by. Bydelen fik navn efter hertug Frederik 3. af Gottorp, der var en søstersøn til Christian 4.. Stedet hed tidligere Kratbjerg (Kratzenberg) . Stednavnet henviser altså til et bjerg, der har været bevokset med skovkrat og andet buskværk. Bydelen er beliggende mellem Gottorp Slot i nord, Bustrupdam i syd og Slien i øst. Gottorpdæmningen forbinder Frederiksberg med Slesvigs centrum.

I Frederiksberg boede blandt andet hofstatens personale. I synsvidde af slottet opstod i 1600-tallet en række avlsbygninger såsom det gottorpske posthus og den gottorpske vandmølle (fra 1594) med højvandsmærker i granitsoklen. Gadenavne som Herrestald (Herrenstall) eller Gammel Have (Alter Garten) minder endnu i dag om slottets daværende ridestald og køkkenhave. Den tidligere møllesø ved Herrestalden blev omkring 1900 omdannet til et lille parkanlæg.

Trefoldighedskirken i Frederiksberg blev bygget i årene 1650 til 1651. Den enskibede munkestenkirke er endnu i dag midtpunkt for hele bydelen. På den nu nedlagde gamle kirkegård findes en del danske soldatergrave fra de dansk-tyske krige, bl.a. fra Slaget ved Slesvig. 

I 1658 blev Frederiksbergs skydeselskab oprettet. Skydeselskabet eksisterer den dag i dag. To år senere blev Prinsens Palæ oprettet. Overfor Prinsens Palæ ligger den såkaldte Günderoths Gård fra omkring 1640, som fungerede som hertugens gæstehus. Ifølge overleveringen var gården tænkt som sæde for det persiske gesandtskab. I dag huser bygningen Slesvigs bymuseum. På samme sted, hvor nu delstatens højesteret ligger, lå indtil 1868 Bjelkes Palæ, en monumental barokbygning fra omkring 1700. Under den 2. Slesvigske Krig var her det danske overkommandos hovedkvarter. I 1868 brændet palæet ned. 

1711 blev Frederiksberg endelig sammen med bydelen Lolfod indlemmet i det nu kombinerede købstad Slesvig. I 1712 bestod byelen af i alt 281 bygninger. I 1810 blev Sønderjyllands første døveskole oprettet i Frederiksberg. Døveinstitutet blev i 1900 nedrevet til fordel for den nuværende Bugenhagenschule. 1816 kom Sønderjyllands første sparekasse til. Af nyere markante bygninger i nutidens Frederiksberg kan nævnes Slesvigs banegård, vikingtårnet og Slesvig-Holstens højesteret, som i daglig tale blev kaldt den Røde Elefant. Af danske institutioner i bydelen kan nævnes Bustrupdam Børnehave, Gottorp-Skolen på Jordbærbjerg og Frederiksberg Menighedsal.

I 1959 til 1961 byggedes Slesvigs nye omfartsvej (forbundsvej 76) øst for Frederiksberg, hvormed Teglnoret og halvøen Ør blev overbygget.

Billeder

Eksterne henvisninger 

Slesvig Kommune 
Frederiksberg danske menighed

Referencer 

Bydele i Slesvig by
Willy Planckaert

Willy Planckaert (født 5. april 1944 i Nevele) er en tidligere belgisk landevejscykelrytter. Hans brødre Eddy og Walter Planckaert var også berømte cykelryttere. Hans søn, Jo, var også en cykelrytter.

Eksterne henvisninger 

 

Mandlige cykelryttere fra Belgien
Sint-Truidense VV

Sint-Truidense VV eller STVV er en belgisk fodboldklub fra byen Sint-Truiden og spiller i den 1. bedste belgiske fodboldrække, Belgiske 1. League. Klubben blev stiftet den 23. februar 1924.

Ekstern kilde/henvisning 
Klubbens officielle hjemmeside

Fodboldklubber i Belgien
Etableret i 1924
Sint-Truiden
Verity Lambert

Verity Lambert OBE (født 27. november 1935 i London, England, Storbritannien, død 22. november 2007) var en britisk TV- og filmproducent, mest kendt som den første producent af science fiction-serien Doctor Who (1963–1965). Lambert var en pioner for kvinder inden britisk TV. Da hun fik jobbet som producent af Doctor Who, var hun den yngste og eneste kvindelige producent i BBC.

Eksterne henvisninger 
 

Tv-producenter
Filmproducere fra England
Personer tildelt Officer of the Order of the British Empire
Personer fra London
King Arthur

King Arthur er en amerikansk, episk film fra 2004. Filmen blev produceret af Jerry Bruckheimer, der også stod bag bl.a. Pearl Harbor. Filmen blev skrevet af David Franzoni og instrueret af Antoine Fuqua. Clive Owen spiller hovedrollen som Kong Arthur, og i filmen medvirker også Keira Knightley, svenske Stellan Skarsgård og danske Mads Mikkelsen.

Handling 

Det romerske imperium har haft herredømmet over Britannien i 500 år. Men da imperiet falder, trækker romerne sig ud af [Britannien og overlader landet og dets befolkning til de blodtørstige saksere, der invaderer nordfra. Arthur (Clive Owen), søn af en romersk far og en mor fra den legendariske stamme ved navn "Sarmaterne", leder en afdeling riddere på vegne af Romerriget. Med personlige ambitioner og pligtfølelse ser Arthur frem til at forlade Britannien og vende tilbage til roen og stabiliteten i Rom. Men før Arthur og hans riddere af det runde bord – Lancelot (Ioan Gruffudd), Galahad (Hugh Dancy), Bors (Ray Winstone), Tristan (Mads Mikkelsen), Dagonet (Ray Stevenson) og Gawain (Joel Edgerton) – bliver løst fra tjenesten, får de en sidste opgave – at bringe en højtstående romersk familie i sikkerhed bag Hadrians mur, før sakserne med den grusomme Cerdic (Stellan Skarsgård) i spidsen sætter kløerne i dem.

På sin vej støder de på en ung kvinde, der bliver tortureret for religiøst kætteri – en tapper og smuk kvinde ved navn Guinevere (Keira Knightley)...som senere forsøger at få Arthur og hans riddere til at indse, at de er de eneste, der står mellem de indfødte og sakserne, der vil slagte disse. Mens ridderne eskorterer de adelige og et følge af uskyldige civile i sikkerhed, må Arthur afgøre sin egen skæbne – flugt og frihed, eller den visse død i kampen mod hæren, som stormer mod dem. Og nu da romerne er borte, behøver Britannien en leder til at fylde tomrummet – en, der ikke blot kan sætte sig op mod den forestående trussel, men også siden lede riget ind i en ny alder. Sammen med sin tidligere fjende Merlin (Stephan Dillane) – og med Guinevere ved sin side – må Arthur finde styrken i sig selv for at ændre historiens gang.

Medvirkende 
 Clive Owen	- Arthur
 Ioan Gruffudd – Lancelot
 Mads Mikkelsen – Tristan
 Joel Edgerton – Gawain
 Hugh Dancy	- Galahad
 Ray Winstone – Bors
 Ray Stevenson – Dagonet
 Keira Knightley – Guinevere
 Stephen Dillane – Merlin
 Stellan Skarsgård – Cerdic
 Til Schweiger -Cynric
 Sean Gilder – Jols
 Pat Kinevane – Horton
 Ivano Marescotti -Bishop Germanius
 Ken Stott – Marius

Eksterne henvisninger 
 
 Warrior queens and blind critics fra Canadian Broadcasting Corporation
 Mere historisk kritik
 Endnu mere historisk kritik
 Anmeldelse og billeder 
 "Inspirational Leadership" in King Arthur på Humanscience wikia

Amerikanske film fra 2004
Medier produceret af Jerry Bruckheimer
Arthur-legenden
Engelsksprogede film
Latinsksprogede film
Film baseret på middelalderlige legender
The Tuxedo

The Tuxedo er en amerikansk film lanceret af DreamWorks i 2002.

Plot 
Filmen handler om den hurtigkørende Jimmi Tong (Jackie Chan), der bliver chauffør for en fin Mr. Devlins. Mr. Devlins bliver desværre beskudt og meget såret. Mr. Devlins var i gang med at forpurre en ond mand da han blev angrebet, så Jimmi må tage over. Så pludselig er han involveret i en forbrydersag. Han skal ved hjælp af en partner finde skurken og forpurrer hans planer.

Medvirkende 
 Jackie Chan – Jimmy Tong
 Jennifer Love Hewitt – Del Blaine
 Jason Isaacs – Clark Devlin
 Debi Mazar – Steena
 Ritchie Coster – Dietrich Banning
 Peter Stormare – Dr. Simms
 Mia Cottet – Cheryl
 Romany Malco – Mitch
 James Brown – Sig selv
 Daniel Kash – Rogers
 Jody Racicot – Kells
 Boyd Banks – Vic
 Colin Mochrie – Gallery Owner
 Christian Potenza – CSA Agent Joel

Eksterne Henvisninger 

Fantasyfilm fra USA
Amerikanske film fra 2002
Actionfilm fra USA
Jens Adolph Frederik Clauson-Kaas

Jens Adolph Frederik Clauson-Kaas (16. maj 1826 i Langenfelde ved Hamborg — 28. oktober 1906 i København) var en dansk officer og husflidsmand, far til Gustav Adolph Frederik Clauson-Kaas.

J.A.F. Clauson-Kaas var søn af hofmarskal Frederik Clauson-Kaas og dennes anden hustru, kom 1844 på Landkadetakademiet i København, blev 1847 sekondløjtnant (med anciennitet fra 1845), først ved dragonerne, senere ved Hestgarden, og 1849 premierløjtnant. Fra 1853-56 gjorde han tjeneste i det holstenske grænsegendarmeri, trådte derpå igen i nummer i rytteriet og blev 1864 ritmester. Ved hærreduktionen i 1866 afskedigedes han med ventepenge og gjorde fra 1870-74 tjeneste som kaptajn i fodfolkets forstærkning (Københavns væbning). 

Efter sin afsked virkede han som lærer, og allerede i 1866 oprettede han, der fra ung var øvet i håndgerning, et institut til husflidens fremme. Sammen med N.C. Rom begyndte han i 1871 udgivelsen af Nordisk Husflidstidende, og på deres initiativ stiftedes 18. februar 1873 Dansk Husflidsselskab, hvis sekretær Clauson-Kaas blev. Han afholdt desuden en række kurser for husflid med statsunderstøttelse (fra 1873) og arbejdede ivrigt for at få håndgerning (i betydningen: husflid) anerkendt som et skolefag. I 1874 sluttede han kontrakt med Københavns Magistrat om overtagelsen af den udtørrede Lersø for der at anlægge en pileplantage. Da han i 1881 afgik som sekretær for Husflidsselskabet efter interne stridigheder, flyttede han til Dresden i Tyskland, hvor han virkede som husflidslærer for blinde indtil 1900, da han vendte tilbage til København. På en rejse til Tyskland et halvt
års tid før sin død hyldedes han som "Talsmanden for Haandens Uddannelse i Opdragelsens Tjeneste". Clauson-Kaas blev kammerjunker 1849 og Ridder af Dannebrog 1874.

10. august 1853 ægtede han i Kongens Lyngby Sophie Caroline Christine Øelund (født 18. maj 1833 i København, død 28. marts 1909 i Klampenborg), datter af møller, senere skov- og vildtfoged på Fortunen Christian Øelund (1805-1874) og Louise Magdalene Cathrine Schrøder (ca. 1808-1860).

Han er begravet på Garnisons Kirkegård. Der findes et maleri af Christian Asmussen fra 1901, en kobberplakette af Paul Sturm fra 1892 og et træsnit fra 1874.

Kilder 
 C. Nyrop, "Jens Adolph Frederik Clauson-Kaas", i: C.F. Bricka (red.), Dansk Biografisk Lexikon, København: Gyldendal 1887-1905.
 Georg Nygaard, "Jens Adolph Frederik Clauson-Kaas", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.

Eksterne henvisninger 
 

Husflid
Håndarbejde
Materiel kultur
Håndværk og design
Danskere i 1800-tallet
Personer fra Holsten
Kavaleriofficerer fra Danmark
Riddere af Dannebrog
Jens Adolph Frederik
Personer i Dansk Biografisk Leksikon
Donau-Auen Nationalpark

Donau-Auen Nationalpark er et 9.300 ha stort naturområde i Wien og Niederösterreich, der udgør en af de største stort set uberørte flodlandskaber i Mellemeuropa på niveau med Donau. Den strækker sig fra Wien til Moravaflodens udmunding ved grænsen til Slovakiet, har en længde af 38 kilometer og måler på sit bredeste punkt 4 kilometer.

Nationalparken har siden 1996 været erklæret nationalpark af IUCN kategorie II og omfatter kommunerne Wien (Lobau), Groß-Enzersdorf, Orth an der Donau, Eckartsau, Engelhartstetten, Hainburg an der Donau, Bad Deutsch-Altenburg, Petronell-Carnuntum, Scharndorf, Haslau-Maria Ellend, Fischamend og Schwechat.

Siden 1983 har området været et Ramsarområde.

Lobau ved Wien er et biosfærereservat under UNESCO.

Historie 
Indtil det 19. århundrede var Donau en ureguleret flod. Fra da af begyndte menneskene gennem omfangsrige reguleringer af naturen at ændre flodlandskabet drastisk. Mange forgreninger blev opdæmmet, og er sidenhen blot blevet gennemstrømmet af mere højvande fra Donau. Videre massive indgreb fulgte gennem årtiers skovvidenskablige udnyttelse i store dele af flodengsskovene. I 1950'erne begyndte udbygningen af en næsten ubrudt kæde af vandkraftværk i den østrigske del af Donau (Donaukraft).

Flora og fauna 
I protektoratet befinder sig mere end 700 arter højerestående planter, mere end 30 pattedyr, 100 fuglearter, 8 krybdyr samt 13 padder og omkring 60 fiskearter.

Eksterne henvisninger 

 donauauen.at 

Wiens geografi
Nationalparker i Østrig
Biosfærereservater i Østrig
Ramsarområder
Waren (Müritz)

Waren (Müritz) er en by og kommune i det nordøstlige Tyskland, beliggende under Landkreis Mecklenburgische Seenplatte i delstaten Mecklenburg-Vorpommern. Byen var frem til 2011 administrationsby i Landkreis Müritz. Den ligger ved nordenden af søen Müritz, omtrent 40 km vest for Neubrandenburg.

Kommuner i Mecklenburg-Vorpommern
Byer i Kreis Mecklenburgische Seenplatte
Eddy Planckaert

Eddy Planckaert (født 22. september 1958 i Nevele) er en tidligere professionel landevejscykelrytter fra Belgien.

Eddy er bror til følgende cykelryttere: Willy og Walter Planckaert.

Eksterne henvisninger 

 

Mandlige cykelryttere fra Belgien
Bavnehøj (Vridsløsemagle)

Bavnehøj vest for Vridsløsemagle er en gravhøj fra vikingetiden (ca. 800-1000).

Eksternt link 
Baunehøj på Fund og Fortidsminder

Gravhøje i Danmark
Lokaliteter i Høje-Taastrup Kommune
Vridsløsemagle
Michael Giacchino

Michael Giacchino (født 10. oktober 1967) er en amerikansk komponist. Han har skrevet kompositioner til både film, tv-serier og computerspil.

Arbejde

Eksterne henvisninger 
 
 

Komponister fra USA
Alias
613 mitzvot

De 613 Mitzvot eller 613 Bud (hebr. תרי"ג מצוות Taryag mitzvot) er en liste af påbud fra Gud i Torahen. Jødisk tradition tillægger Torahen 613 forskellige bud eller mitzvot. Disse bud er opdelt i 248 positive bud (handlinger man skal gøre) og 365 negative bud (handlinger man skal afholde sig fra). Den jødiske lov (halakha) har haft meget stor indflydelse på en jødisk hverdag.

I praksis er en optælling af buddene ikke entydig og der findes ikke en endelig liste, men det har gennem tiden ført til forskellige inddelinger. Det kan være svært om et bud som nævner forskellige situationer eller eksempler skal regnes for et, eller for flere bud. Desuden er der bud som kun gælder for enkeltpersoner, og som derfor ikke kan kategoriseres som mitzvot.

Se også 
 De 10 bud
 De syv bud (religion)

Jødedom
Etik
Taqwacore

Taqwacore er en punkgenre, der har sit udspring i Islam og muslimsk kultur med inspiration fra den vestlige punkscene. Det blev første gang tænkt som en ide i den amerikanske forfatter Michael Muhammad Knights bog The Taqwacores (2003). Ordet "Taqwacore" er en portmanteau af "hardcore" og det arabiske ord "taqwa", som almindeligvis oversættes til noget i retning af "fromhed/pietet" eller det at være "gudfrygtig".

De første bands til at definere sig selv som et taqwacore var The Kominas, 8-bit og Vote Hezbollah.

Der er ikke en definitiv "taqwacore lyd"; de forskellige kunstnere blander de stilarter, de finder passende, fra punk til hip-hop og muslimske musiktraditioner. The Kominas beskriver også deres lyd som "Bollywood punk", mens Al-Thawra bruger betgnelsen "raicore" efter det arabiske ord for musik "rai".

Eksterne henvisninger 
 Muslimsk punkbevægelse er født i USA, DR, 16. oktober 2007
 Muhammad med hanekam , Politiken, 29. september 2007
 Islamic Street Preachers: From Boston to Lahore & Beyond 
 Photo Essay on Taqwacore  
 Taqwacore Discussion Forum 

Punk
Islam
Manuel Mejuto González

Manuel Enrique Mejuto González (født 16. april 1965 i La Felguera, Spanien) er en spansk fodbolddommer. Han har blandt andet været dommer i EM 2004 i Portugal, og har dømt landskampe, UEFA cup, UEFA Champions League og La Liga.

Hans mest betydningsfulde kamp var ledelsen af Champions League-finalen mellem AC Milan og Liverpool FC i 2005.

Han kunne ikke deltage i VM i fodbold 2006, da 2 ud af hans 3 assistenter ikke havde udført en krævet fitnessprøve.

Under EM-kvalifikationsspillet imellem Skotland und Italien den 17. november 2007 i Hampden Park, Glasgow begik González og hans assister nogle betydningsfulde fejl. Dette koster ham muligvis deltagelsen i EM-2008.

Kampe ved EM som hoveddommer 
2004:
   –   (gruppespil)
   –   (gruppespil)

2008:
   –   (gruppespil)
   –   (gruppespil)

Se også 
Liste over fodbolddommere der har dømt Champions League-finalen

Fodbolddommere fra Spanien
Dommere i UEFA Champions League
Bivogn (sporvogn)

En bivogn betegner inden for sporvejsdrift en ikke-motoriseret sporvogn, der tilkobles en motorvogn. Bivogne finder efter fremkomsten af ledvognen stadigt ringere anvendelse.

Kørsel med én bivogn var almindeligst i daglig drift, men undertiden indsattes ved større passagertilstrømning vogntog med flere bivogne. Til sommerhalvåret anvendtes i flere byer åbne bivogne.

Eksterne henvisninger 

Sporvogne
Ole Beich

Ole Beich (1955 i Esbjerg – 16. oktober 1991 i København) var en dansk guitarist og bassist. Beich blev allerede i sine yngre år kendt i musikmiljøet i kraft af sin rock'n'roll-stil med sin hvide Fender Telecaster, sit lange, blonde hår og den iøjnefaldende attitude. Han spillede i Esbjerg med i bandet Bad Mama og havde en stor indflydelse på rockmusikerne i Esbjerg og omegn i slutningen af 1970'erne.
Han nåede at være med i Rock Nalle & The Flames, Mercyful Fate, L.A. Guns og Guns N' Roses.

Karriere 
Beich spillede i 1979 med på pladen Rock' n Alle Roll, hvis titel er en sammensmeltning af genrebetegnelsen Rock N' Roll og navnet på pladens hovedrolleindehaver, en af de ældste drenge på den danske rock-scene, Rock Nalle. Han spillede også sammen med det danske band Flames, og var i 1981 til audition som basist i Mercyful Fate.

Peter Thomsen, der både spillede klaver i Flames og senere med Rock Nalle, eller bare Nalle, beskriver i en artikel, som er en hyldest til Beich, ham, som værende "en oplevelse i sig selv".
Han beskrives af et gammelt bandmedlem som værende "en musiker, der satte gang i tingene
og fik andre i gang med at gøre alvor af at spille", en person "der levede det vilde liv på alle punkter" og "karismatisk og unik – en meget omgængelig person, der ikke dyrkede journalister osv. Nok fordi han havde et meget råt ydre". Af et andet bandmedlem beskrives han dog også som værende både uprofessionel og utålmodig.

Beichs favoritbands var Rolling Stones, Ten Years After, Cactus, Led Zeppelin og Link Wray. På et tidspunkt bestemte han sig for at tage til Los Angeles for at afprøve livet på scenen i rockens hjemland USA. Han blev i 1984 rekrutteret som bassist til bandet L. A. Guns af Tracii Guns, og spillede også med på EP'en Collector's Edition No. 1 i selv samme band. Han nåede også at spille med, da bandet ved en fusion med bandet Hollywood Rose blev til et tidligt Guns N' Roses. Koncerten var på klubben "The Troubadour" den 26. Marts 1985.

Han forlod dog allerede bandet i 1985 efter at have spillet en håndfuld koncerter. Han forsøgte derefter i en årrække at slå igennem i Los Angeles, men da det ikke lykkedes vendte han tilbage til Danmark i 1988. Han blev hentet hjem af sin storebror, ovenpå en personlig rutschetur der involverede misbrug af alkohol, stoffer og et et mislykket selvmordsforsøg der ødelagde finmotorikken i hans i venstre hånd.

Efter nogle års forsøg på at komme på ret kurs igen døde Ole Beich i oktober 1991, da han druknede i Skt. Jørgens Sø i København under uafklarede omstændigheder. Obduktion viste dog at han havde både alkohol og heroin i blodet.

I vinteren 2011 sendte Radio24syv-programmet AK24syv en række udsendelser om Beichs liv.

Referencer

Eksterne henvisninger 
 
 "Guns og Ole" - En Radio24syv-udsendelse i 3 kapitler; kapitel 1 , kapitel 2 , kapitel 3 
 Billede af et tidligt L.A. Guns inklusiv Ole på Tracii Guns' Instagram
 

Bassister fra Danmark
Guitarister fra Danmark
Konduktør

En konduktør er på dansk en stillingsbetegnelse, der kan dække arbejdsområder indenfor forskellige brancher:

 En konduktør er den person, der sælger og kontrollerer billetter i en sporvogn. Inden for jernbanedrift kaldes samme funktion togfører eller togbetjent, mens man inden for busdrift bruger betegnelsen kontrollør. 

 En konduktør er tilsynsførende eller byggeleder på en byggeplads. Personen vil typisk være uddannet Bygningsingeniør eller bygningskonstruktør.
 Konduktør var også tidligere en officersgrad inden for fortifikationsetaten

Militære titler
Oliverio Rincón

Oliverio Rincón Quintana (født 24. april 1968 i Duitama) er en tidligere colombiansk landevejscykelrytter.

Eksterne henvisninger 
 

Mandlige cykelryttere fra Colombia
Eddy Bouwmans

Eddy Bouwmans (født 30. januar 1968 i Aarle-Rixtel) er en tidligere hollandsk landevejscykelrytter.

Mandlige cykelryttere fra Nederlandene
Guido Reybrouck

Guido Reybrouck (født 25. december 1941 i Brugge) er en tidligere belgisk landevejscykelrytter.

Eksterne henvisninger 

Mandlige cykelryttere fra Belgien
Niels Peter Arboe Rasmussen

Niels Peter Arboe Rasmussen (født 1. april 1866 i Holbæk, død 11. februar 1944 i København) var en dansk folkekirkepræst. Arboe Rasmussen blev cand.theol. i 1890 og herefter præst på Gjøl i perioden 1890-97 og i Skibsted 1897-1917.

Arboe Rasmussen præsenterede i en række skrifter et frisindet teologisk standpunkt, der fra konservativ kirkelig side blev opfattet som uforeneligt med hans stilling som præst i folkekirken. I 1911 blev der indledt en undersøgelse mod ham, og da han i 1913 søgte forflyttelse til Vålse på Falster, besluttede biskopperne på et møde i Viborg, at der skulle rejses tiltale mod ham. Ved højesteretsdom 9. maj 1916 blev han frifundet, og året efter blev han udnævnt til præst i Vålse under kirkeministerens direkte tilsyn, da biskop Caspar Wegener ikke ønskede at give kollats eller føre tilsyn med ham. I 1920 søgte Arboe Rasmussen afsked fra embedet i Vålse og fik en stilling på Det Kongelige Bibliotek.

Værker 
 1906 - Daab og Trosbekendelse
 1906 - De sidste Blade af Jesu Livshistorie
 1911 - Dogmekirken - og Vejen frem (i To Foredrag, sammen med Carl Konow)
 1912 - Fra Papyrusbladet til vort Ny Testamente
 1913 - Om Trosbekendelsen og Præsteløftet

Eksternt link 
 

Præster fra Danmark
Danskere i 1800-tallet
Danskere i 1900-tallet
Personer i Dansk Biografisk Leksikon
Personer fra Holbæk